CELEX: 31974R0683
Language: el
Date: 1974-03-27 00:00:00
Title: Κανονισμός (ΕΟΚ) αριθ. 683/74 της Επιτροπής της 27ης Μαρτίου 1974 περί τροποποιήσεως του κανονισμού (ΕΟΚ) αριθ. 1054/74 «περί των λεπτομερειών που αφορούν την ενίσχυση για τους μεταξοσκώληκες»

Avis juridique important

|

31974R0683

Κανονισμός (ΕΟΚ) αριθ. 683/74 της Επιτροπής της 27ης Μαρτίου 1974 περί τροποποιήσεως του κανονισμού (ΕΟΚ) αριθ. 1054/74 «περί των λεπτομερειών που αφορούν την ενίσχυση για τους μεταξοσκώληκες»  

Επίσημη Εφημερίδα αριθ. L 083 της 28/03/1974 σ. 0013 - 0013 Φινλανδική ειδική έκδοση: Κεφάλαιο 3 τόμος 5 σ. 0204  Ελληνική ειδική έκδοση: Κεφάλαιο 03 τόμος 10 σ. 0155  Σουηδική ειδική έκδοση: Κεφάλαιο 3 τόμος 5 σ. 0204  Ισπανική ειδική έκδοση: Κεφάλαιο 03 τόμος 7 σ. 0167  Πορτογαλική ειδική έκδοση : Κεφάλαιο 03 τόμος 7 σ. 0167 

ΚΑΝΟΝΙΣΜΟΣ (ΕΟΚ) αριθ. 683/74 ΤΗΣ ΕΠΙΤΡΟΠΗΣ της 27ης Μαρτίου 1974 περί τροποποιήσεως του κανονισμού (ΕΟΚ) αριθ. 1054/73 "περί των λεπτομερειών που αφορούν την ενίσχυση για τους μεταξοσκώληκες"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 845/72 του Συμβουλίου, της 24ης Απριλίου 1972, "περί ειδικών μέτρων για την προώθηση της εκτροφής μεταξοσκωλήκων"(1) και ιδίως το άρθρο 2 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1054/73 της Επιτροπής, της 18ης Απριλίου 1973(2) έχει καθορίσει τις λεπτομέρειες που αφορούν την ενίσχυση για τους μεταξοσκώληκες κατά την περίοδο εκτροφής 1973/1974- ότι αν ληφθεί υπόψη η αποκτηθείσα πείρα, πρέπει να  διατηρηθούν για τις επόμενες περιόδους οι διατάξεις που προβλέπονται στον κανονισμό αυτό,  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 1 του κανονισμού (ΕΟΚ) αριθ. 1054/73, αντικαθίσταται από το ακόλουθο κείμενο:  "Η ενίσχυση που αναφέρεται στο άρθρο 2 του κανονισμού (ΕΟΚ) αριθ. 845/72 παρέχεται για τους μεταξοσκώληκες που εκτρέφονται μέσα στην Κοινότητα με τις προϋποθέσεις που καθορίζονται στα ακόλουθα άρθρα."  Άρθρο 2  Στην παράγραφο 1 του άρθρου 3 του κανονισμού (ΕΟΚ) αριθ. 1054/73 οι λέξεις "31 Δεκεμβρίου 1973" αντικαθίστανται από τις λέξεις "30 Νοεμβρίου κάθε έτους".   Άρθρο 3  Ο παρών κανονισμός αρχίζει να ισχύει την 1η Απριλίου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαρτίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 100 της 27.4.1972, σ. 1.  (2) ΕΕ αριθ. Ν 105 της 20.4.1973, σ. 4.